ddrg/super_eurlex huggingface dataset:
(46)

Rekisteröityminen unionissa tunnustetuiksi data-altruismipohjaisiksi organisaatioiksi ja nimityksen ”unionissa tunnustettu data-altruismipohjainen organisaatio” käyttö voisi johtaa datavarastojen perustamiseen. Rekisteröinti yhdessä jäsenvaltiossa olisi voimassa koko unionissa, ja sen odotetaan helpottavan datan rajatylittävää käyttöä unionissa ja useita jäsenvaltioita kattavien datavarantojen syntymistä. Datan haltijat voisivat antaa luvan hallussaan olevien muiden kuin henkilötietojen käsittelyyn sellaisia tarkoituksia varten, joita ei ole määritelty luvan myöntämishetkellä. Jos tällaiset tunnustetut data-altruismipohjaiset organisaatiot noudattavat tässä asetuksessa säädettyjä vaatimuksia, olisi voitava luottaa siihen, että altruistisiin tarkoituksiin saataville asetettu data palvelee yleistä etua. Tällaisen luottamuksen olisi perustuttava erityisesti sijoittautumispaikkaan unionissa tai lailliseen edustajaan unionissa ja vaatimukseen, jonka mukaan tunnustettujen data-altruismipohjaisten organisaatioiden on oltava voittoa tavoittelemattomia, sekä avoimuusvaatimuksiin ja siihen, että käytössä on erityisiä suojatoimenpiteitä rekisteröityjen ja yritysten oikeuksien ja etujen suojaamiseksi. Muihin suojatoimenpiteisiin olisi kuuluttava asiaankuuluvan datan käsittelyn mahdollistaminen tunnustetun data-altruismipohjaisen organisaation ylläpitämässä turvatussa käsittely-ympäristössä, valvontamekanismit, kuten eettiset neuvostot tai lautakunnat, joiden jäseninä on myös kansalaisyhteiskunnan edustajia ja joiden avulla varmistetaan, että rekisterinpitäjä noudattaa korkeita tieteellisen etiikan ja perusoikeuksien suojelun vaatimuksia, tehokkaat ja selkeästi ilmoitetut tekniset keinot peruuttaa suostumus tai muuttaa sitä milloin tahansa asetuksen (EU) 2016/679 mukaisten henkilötietojen käsittelijöiden tiedotusvelvoitteiden perusteella sekä keinot, joilla rekisteröidyt voivat pysyä ajan tasalla saataville asettamansa datan käytöstä. Tunnustetuksi data-altruismipohjaiseksi organisaatioksi rekisteröityminen ei saisi olla edellytys data-altruismipohjaisen toiminnan harjoittamiselle. Komission olisi hyväksyttävä delegoiduilla säädöksillä sääntökirja, joka on laadittu tiiviissä yhteistyössä data-altruismipohjaisten organisaatioiden ja asiaankuuluvien sidosryhmien kanssa, ja tehtävä tämän sääntökirjan noudattamisesta vaatimus, joka on edellytyksenä tunnustetuksi data-altruismipohjaiseksi organisaatioksi rekisteröitymiselle.
(5)

Venäjän ilman edeltävää provokaatiota toteuttamalla ja perusteettomalla hyökkäyssodalla Ukrainaa vastaan, joka alkoi 24 päivänä helmikuuta 2022, on ollut erittäin kielteinen vaikutus Ukrainan kykyyn käydä kauppaa muun maailman kanssa sekä tuotantokapasiteetin tuhoutumisen että sen vuoksi, että merkittävä osa kuljetusvälineistä on pois käytöstä, koska pääsy Mustallemerelle on estetty. Tällaisissa poikkeuksellisissa olosuhteissa ja Venäjän Ukrainaa vastaan kohdistaman hyökkäyssodan kielteisten talousvaikutusten lieventämiseksi on tarpeen nopeuttaa unionin ja Ukrainan taloussuhteiden lähentämistä, jotta Ukrainan viranomaisille ja väestölle voidaan antaa nopeasti tukea. Sen vuoksi on tarpeen ja aiheellista edistää kauppavirtoja ja myöntää kauppaa vapauttavien toimenpiteiden muodossa myönnytyksiä kaikkien tuotteiden osalta, jotta nopeutetaan tullien poistamista unionin ja Ukrainan välisestä kaupasta.
(31)

DLT-pohjaista selvitysjärjestelmää ylläpitävään arvopaperikeskukseen olisi aina sovellettava asetuksen (EU) N:o 909/2014 säännöksiä, joiden mukaan arvopaperikeskus, joka ulkoistaa palveluja tai toimintoja kolmannelle osapuolelle, on yhä täysimääräisesti vastuussa kaikkien kyseisessä asetuksessa säädettyjen velvollisuuksiensa täyttämisestä ja sen on varmistettava, ettei mahdollinen ulkoistaminen johda sen vastuun siirtämiseen. Asetuksessa (EU) N:o 909/2014 sallitaan ainoastaan se, että DLT-pohjaista selvitysjärjestelmää ylläpitävät arvopaperikeskukset ulkoistavat ydinpalvelun tai -toiminnon niiden saatua siihen luvan toimivaltaiselta viranomaiselta. DLT-pohjaista selvitysjärjestelmää ylläpitävän arvopaperikeskuksen olisi siksi voitava hakea vapautusta tästä lupavaatimuksesta, jos se kykenee osoittamaan, että vaatimus on ristiriidassa sen liiketoimintasuunnitelmassa esitetyn hajautetun tilikirjan teknologian käytön kanssa. DLT-pohjaisen selvitysjärjestelmän toimintaan tai hajautetun tilikirjan teknologian käyttöön toimitusten suorittamisessa liittyvien tehtävien siirtämistä ei olisi pidettävä asetuksessa (EU) N:o 909/2014 tarkoitettuna ulkoistamisena.
(33)

Jotta eu-LISA voisi valmistautua asianmukaisesti e-CODEX-järjestelmän haltuunottoa varten, e-CODEX-järjestelmää hallinnoivan yksikön olisi toimitettava 31 päivään joulukuuta 2022 mennessä luovutusta koskeva asiakirja, jossa tarkennetaan e-CODEX-järjestelmän siirron yksityiskohtaiset järjestelyt, mukaan lukien luovutusprosessin ja kyseisen prosessin loppuunsaattamisen onnistumista koskevat kriteerit, komission tämän asetuksen nojalla hyväksymien täytäntöönpanosäädösten mukaisesti. Luovutusta koskevan asiakirjan olisi katettava e-CODEX-järjestelmän komponentit, mukaan lukien yhdyskäytävä, liitin ja digitaaliset prosessistandardit, sekä asiaankuuluvat tukevat ohjelmistotuotteet, dokumentaatio ja muut resurssit. Komission olisi seurattava luovutus- ja haltuunottoprosessia sen varmistamiseksi, että se tapahtuu tämän asetuksen nojalla annettujen täytäntöönpanosäädösten ja luovutusta koskevan asiakirjan mukaisesti. Haltuunoton olisi tapahduttava vasta sitten, kun komissio on ilmoittanut, että prosessi on saatettu onnistuneesti päätökseen kuultuaan e-CODEX-järjestelmää hallinnoivaa yksikköä ja eu-LISAa. Sen jälkeen, kun luovutusta koskeva asiakirja on toimitettu, ja siihen saakka, kunnes e-CODEX-järjestelmä on onnistuneesti luovutettu eu-LISAlle, e-CODEX-järjestelmää hallinnoiva yksikkö ei saisi tehdä e-CODEX-järjestelmään muutoksia tai toimittaa uusia ohjelmistoversioita muussa tarkoituksessa kuin e-CODEX-järjestelmän korjaavan ylläpidon suorittamiseksi.
(4)

Asetuksessa (EY) N:o 726/2004 ei säädetä erityisistä myyntipäällysmerkintöjä tai pakkauksia koskevista vaatimuksista. Asetuksen (EY) N:o 726/2004, sellaisena kuin sitä sovellettiin 27 päivänä tammikuuta 2022, 31 artiklan 1 kohdasta, 34 artiklan 1 kohdan c alakohdasta, 34 artiklan 4 kohdan e alakohdasta ja 37 artiklan 1 kohdan toisesta alakohdasta kuitenkin seuraa, että kyseisen asetuksen nojalla myyntiluvan saaneiden valmisteiden on oltava direktiivin 2001/82/EY 58–64 artiklan mukaisia.
2b136-ex

-

Pomeranssiuute

Lisäaineen koostumus Citrus x aurantium L. -kasvin hedelmästä saatava pomeranssiuute Kiinteä muoto Tehoaineen kuvaus Citrus x aurantium L. -kasvin hedelmästä saatava pomeranssiuute, sellaisena kuin Euroopan neuvosto on sen määritellyt (1) Flavonoidit: 45–55 %, josta — Naringiini: 20–30 % — Neohesperidiini: 10–20 % 5-Metoksipsoraleeni (tunnetaan myös nimellä bergapteeni): ≤ 0,03 % (-)-Synefriini: ≤ 1 % CoE-numero: 136 Analyysimenetelmä (2) Naringiinin (fytokemiallinen merkkiaine) määrittäminen rehun lisäaineesta: — Korkean suorituskyvyn nestekromatografia (HPLC) yhdistettynä spektrofotometriseen (UV) havaitsemiseen

Broilerit Munivat kanat Lihakalkkunat Porsaat Lihasiat Emakot Lypsylehmät Vasikat Lihanaudat Lampaat/vuohet Hevoset Kaniinit Lohikalat Akvaariokalat Koirat Kissat

-

-

1. Lisäaine on sekoitettava rehuun esiseoksena. 2. Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä. 3. Lisäaineen etiketissä on oltava seuraavat tiedot: ”Tehoaineen suositeltu enimmäispitoisuus kilossa täysrehua, jonka kosteuspitoisuus on 12 %: — Broilerit: 102 mg — Munivat kanat: 151 mg — Lihakalkkunat: 136 mg — Porsaat: 182 mg — Lihasiat: 217 mg — Emakot: 268 mg — Lypsylehmät: 259 mg — Vasikat (juottorehu), lihanaudat, lampaat/vuohet, hevoset, lohikalat, koirat ja akvaariokalat: 400 mg — Kissat: 80 mg — Kaniinit: 161 mg”. 4. Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseoksen etiketissä, jos etiketissä mainittu käyttötaso johtaisi 3 kohdassa tarkoitetun tason ylittymiseen. 5. Citrus x aurantium L. -kasvin hedelmästä saatavan pomeranssiuutteen ja muiden Citrus aurantium L. -kasvista saatavien hyväksyttyjen lisäaineiden sekoitusta rehuissa ei sallita. 6. Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse tai iho- tai silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden menettelyjen ja toimenpiteiden avulla poistaa tai minimoida, lisäainetta ja esiseoksia käsiteltäessä on käytettävä asianmukaisia henkilönsuojaimia, iho-, silmä- ja hengityssuojat mukaan lukien.
(2)

Maailman tullijärjestön (WCO) harmonoidun järjestelmän komitea, jäljempänä ’HS-komitea’, hyväksyi maaliskuussa 2022 pitämässään 69. istunnossa luokittelusuosituksen 3305.10/5, jossa luokitellaan hiusten ja ihon pesuun tarkoitettu shampoogeeli, joka sisältää vettä, orgaanisia pinta-aktiivisia aineita, glyseriiniä, kasviuutteita, magnesiumsulfaattia, sinkkiglukonaattia, butyleeniglykolia, natriumkloridia, sitruunahappoa, alkoholia, hajusteita, aromaattisia aineita ja apuaineita ja joka on pakattu 250 ml:n pulloon vähittäismyyntiä varten. Se luokiteltiin harmonoidun järjestelmän nimikkeeseen 3305, koska harmonoidun järjestelmän 34 ryhmän 1 huomautuksen c kappaleen mukaan ”sampoot, hampaiden puhdistusaineet, partavaahdokkeet ja -vaahdot sekä kylpyvalmisteet, joissa on saippuaa tai muita orgaanisia pinta-aktiivisia aineita” eivät kuulu kyseiseen ryhmään vaan ne on luokiteltava nimikkeeseen 3305, 3306 tai 3307. Näin ollen tuote luokiteltiin harmonoidun järjestelmän 1 ja 6 yleisen tulkintasäännön ja 34 ryhmän 1 huomautuksen c kappaleen nojalla harmonoidun järjestelmän alanimikkeeseen 3305 10, joka vastaa CN-koodia 3305 10 00.
”1)

Korvataan 14 artikla seuraavasti: ”14 artikla Siirtymäaika Boliviasta peräisin olevien maapähkinöiden ja maapähkinöistä valmistettujen tuotteiden, Intiasta tulevien curryn lehtien (Bergera/Murraya koenigii), Libanonista tulevien nauriiden (Brassica rapa ssp. rapa) Nigeriasta tulevien seesaminsiementen, Yhdysvalloista tulevan vaniljauutteen ja Vietnamista tulevan okran lähetysten, jotka on lähetetty alkuperämaasta tai muusta kolmannesta maasta, jos kyseinen maa on eri kuin alkuperämaa, ennen komission täytäntöönpanoasetuksen (EU) 2023/174 (*1) voimaantuloa, tulo unioniin on sallittua 16 päivään huhtikuuta 2023 ilman, että niiden mukana on 10 artiklassa tarkoitetut näytteenotto- ja analyysitulokset ja 11 artiklassa tarkoitettu virallinen todistus. (*1) Komission täytäntöönpanoasetus (EU) 2023/174, annettu 26 päivänä tammikuuta 2023, tiettyjen tavaroiden tuloa unioniin tietyistä kolmansista maista sääntelevän virallisen valvonnan tilapäisestä tehostamisesta ja kiireellisistä toimenpiteistä ja Euroopan parlamentin ja neuvoston asetusten (EU) 2017/625 ja (EY) N:o 178/2002 täytäntöönpanosta annetun täytäntöönpanoasetuksen (EU) 2019/1793 muuttamisesta (EUVL L 25, 27.1.2023, s. 36).””"
(3)

Komission täytäntöönpanoasetuksessa (EU) 2021/620 (3) vahvistetaan asetuksen (EU) 2016/429 9 artiklan 1 kohdan a, b ja c alakohdassa tarkoitettuja luetteloituja tauteja koskevat täytäntöönpanosäännöt siltä osin kuin on kyse tiettyjen jäsenvaltioiden tai niiden vyöhykkeiden tai lokeroiden taudista vapaasta asemasta ja rokottamattomuusstatuksesta sekä kyseisten luetteloitujen tautien hävittämisohjelmien hyväksymisestä. Sen liitteissä luetellaan erityisesti jäsenvaltiot tai niiden vyöhykkeet tai lokerot, joilla on taudista vapaa asema. Tiettyjen tautien epidemiologisen tilanteen muuttumisen vuoksi on tarpeen muuttaa täytäntöönpanoasetuksen (EU) 2021/620 tiettyjä liitteitä, jotta luetteloihin voidaan merkitä uudet taudista vapaat jäsenvaltiot tai niiden vyöhykkeet ja poistaa luetteloista vyöhykkeet tai lokerot, joissa on vahvistettu taudinpurkauksia tai joissa taudista vapaan aseman säilyttämistä koskevat edellytykset eivät enää täyty.
(7)

Koska komission asetuksella (EY) N:o 851/2006 (5) pannaan täytäntöön asetus (ETY) N:o 1108/70, sen tarkoitus päättyy, kun asetus (ETY) N:o 1108/70 kumotaan. Sen vuoksi myös asetus (EY) N:o 851/2006 olisi kumottava,
(11)

Siltä osin kuin on kyse asetuksen (EU) 2019/1198 2 artiklan a alakohdassa vahvistetusta edellytyksestä eli siitä, että pyynnön esittäjä ei ole vienyt tarkasteltavana olevaa tuotetta unioniin alkuperäisen tutkimusajanjakson aikana, komissio totesi tutkimuksen aikana, että pyynnön esittäjä ei todellakaan harjoittanut vientiä unioniin kyseisenä ajankohtana. Jinde perustettiin joulukuussa 1995, ja se on harjoittanut vientiä perustamisestaan lähtien. Sen myyntireskontraan ei kuitenkaan ole kirjattu unioniin suuntautuneita vientitapahtumia alkuperäisen tutkimusajanjakson aikana. Lisäksi Jinden tilikirjat kyseisenä ajanjaksona vastasivat toimitettuja tilinpäätöksiä, eikä ollut jälkiä tai muuta näyttöä siitä, että pyynnön esittäjä olisi vienyt tarkasteltavana olevaa tuotetta unioniin ennen tammikuuta 2012 eli alkuperäisen tutkimusajanjakson jälkeen. Unionin tuotannonala korosti alkuperäisissä huomautuksissaan, että pyynnön esittäjä oli harjoittanut vientitoimintaa siitä lähtien, kun se perustettiin vuonna 1995, mutta ei toimittanut mitään näyttöä siitä, että Jinde ei täyttäisi asetuksen (EU) 2019/1198 2 artiklan a alakohdassa säädettyä edellytystä. Sen vuoksi on riittävästi näyttöä siitä, että pyynnön esittäjä ei vienyt tarkasteltavana olevaa tuotetta unioniin alkuperäisen tutkimusajanjakson aikana.
(3)

Täytäntöönpanoasetuksen (EU) 2019/1259 mukaan kiinalaiseen vientiä harjoittavaan tuottajaan Jinan Meide Casting Co., Ltd, jäljempänä ’Jinan Meide’, jonka Taric (4)-lisäkoodi on B336, sovelletaan komission täytäntöönpanoasetuksella (EU) 2019/1259 käyttöön otettuja polkumyyntitoimenpiteitä.
KOMISSION DELEGOITU ASETUS (EU) 2023/126,

annettu 21 päivänä lokakuuta 2022,

Euroopan parlamentin ja neuvoston asetuksen (EU) 2019/1700 täydentämisestä täsmentämällä kulutuksen aihealueen muuttujien määrä ja nimet

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisten puitteiden vahvistamisesta otannalla kerättyihin yksilötason tietoihin perustuville henkilöitä ja kotitalouksia koskeville Euroopan tilastoille ja Euroopan parlamentin ja neuvoston asetusten (EY) N:o 808/2004, (EY) N:o 452/2008 ja (EY) N:o 1338/2008 muuttamisesta ja Euroopan parlamentin ja neuvoston asetuksen (EY) N:o 1177/2003 sekä neuvoston asetuksen (EY) N:o 577/98 kumoamisesta 10 päivänä lokakuuta 2019 annetun Euroopan parlamentin ja neuvoston asetuksen (EU) 2019/1700 (1) ja erityisesti sen 6 artiklan 1 kohdan,

sekä katsoo seuraavaa:

(1) Komission olisi täsmennettävä kulutuksen aihealueen (kulutustutkimus, HBS) tietokokonaisuuden muuttujien määrä ja nimet, jotta voidaan kattaa asianomaisten yksityiskohtaisten aiheiden osalta yksilöidyt tarpeet.

(2) Kulutustutkimus on keskeinen väline, jota käytetään määritettäessä painotuksia merkittäville makrotaloudellisille indikaattoreille, kuten inflaatiota mittaaville kuluttajahintaindekseille ja yhdenmukaistetuille kuluttajahintaindekseille, sekä kansantalouden tilinpidossa. Kulutustutkimuksesta saadaan myös yksityiskohtaisia tietoja yksityisten kotitalouksien kulutuksen kokonaismenoista jaoteltuna kotitalouden ominaispiirteiden, kuten tulojen, asumisen ja monien demografisten ja sosioekonomisten ominaispiirteiden, mukaisesti, ja sitä kautta tietoa kotitalouksien ja yksityishenkilöiden taloudellisista ja sosiaalisista elinoloista jäsenvaltioissa.

(3) Kulutuksen aihealueesta kerättävien muuttujien määrä saa ylittää enintään viidellä prosentilla ensimmäisessä aihealuetta koskevassa delegoidussa säädöksessä vahvistetun muuttujien määrän. Tämä on ensimmäinen kulutuksen aihealuetta koskeva delegoitu säädös,

ON HYVÄKSYNYT TÄMÄN ASETUKSEN:

1 artikla Kulutuksen aihealueen tietokokonaisuuden muuttujien määrä ja nimet vahvistetaan liitteessä.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä lokakuuta 2022. Komission puolesta Puheenjohtaja Ursula VON DER LEYEN

(1) EUVL L 261 I, 14.10.2019, s. 1.
KOMISSION DELEGOITU ASETUS (EU) 2023/181,

annettu 27 päivänä kesäkuuta 2022,

Euroopan parlamentin ja neuvoston asetuksen (EU) N:o 1308/2013 täydentämisestä viinialan kansallisten tukiohjelmien osalta ja komission asetuksen (EY) N:o 555/2008 muuttamisesta annetun delegoidun asetuksen (EU) 2016/1149 tiettyjen kielitoisintojen oikaisemisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 53 artiklan,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (2) ja erityisesti sen 63 artiklan 4 kohdan,

sekä katsoo seuraavaa:

(1) Komission delegoidun asetuksen (EU) 2016/1149 (3) bulgarian-, kreikan-, latvian-, maltan-, ranskan-, sloveenin-, tšekin- ja unkarinkielisten toisintojen 53 artiklan 2 kohdan ensimmäisessä alakohdassa on virheitä, jotka liittyvät tuensaajien operaatioiden vähäisiin muutoksiin, operaatioiden osien tukikelpoisuuteen ja operaatioiden yleisiin tavoitteisiin.

(2) Delegoidun asetuksen (EU) 2016/1149 bulgarian-, kreikan-, latvian-, maltan-, ranskan-, sloveenin-, tšekin- ja unkarinkieliset toisinnot olisi sen vuoksi oikaistava. Oikaisu ei vaikuta muihin kielitoisintoihin,

ON HYVÄKSYNYT TÄMÄN ASETUKSEN:

1 artikla (ei koske suomenkielistä toisintoa)

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 2022. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) EUVL L 347, 20.12.2013, s. 549.

(3) Komission delegoitu asetus (EU) 2016/1149, annettu 15 päivänä huhtikuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä viinialan kansallisten tukiohjelmien osalta ja komission asetuksen (EY) N:o 555/2008 muuttamisesta (EUVL L 190, 15.7.2016, s. 1).
(1)

Komission täytäntöönpanoasetuksen (EU) 2021/2325 (2) liitteessä II vahvistetaan luettelo valvontaviranomaisista ja tarkastuslaitoksista, jotka on hyväksytty vastaavuustarkoituksessa ja joilla on toimivalta tehdä tarkastuksia ja myöntää sertifikaatteja kolmansissa maissa. Komissio on saanut täytäntöönpanoasetuksen (EU) 2021/2325 hyväksymisen jälkeen uusia tietoja ja hakemuksia, joiden perusteella mainittuun luetteloon olisi tehtävä joitakin muutoksia.
Yhteisöt Nimi Tunnistustiedot Perusteet Luetteloon merkitsemisen päivämäärä ”175. Iran Aircraft Manufacturing Industries Corporation (HESA) شرکت صنایع هواپیماسازی ایران Osoite: Sepahbod Gharani Avenue 107, Tehran, Iran Yhteisötyyppi: Ilma-alusten valmistaja Valtion omistama yritys Rekisteröintipaikka: Isfahan, Iran Rekisteröintipäivä: 1977 Lähellä olevat yhteisöt: Islamilainen vallankumouskaarti (IRGC) Iran Aircraft Manufacturing Industries Corporation (HESA) on iranilainen yhtiö, joka on erikoistunut sotilas- ja siviili-ilma-alusten sekä miehittämättömien ilma-alusten valmistukseen. HESA valmistaa islamilaisen vallankumouskaartin (IRGC) käyttämiä miehittämättömiä ilma-aluksia ja osallistuu miehittämättömien ilma-alusten tutkimukseen, kehittämiseen, tuotantoon ja lentotoimintaan. HESA on Iranin puolustus- ja asevoimien logistiikkaministeriön (MODAFL) alaisuudessa toimivan valtio-omisteisen yrityksen Iran Aviation Industries Organizationin (IAIO) tytäryhtiö. Venäjän federaatio käyttää HESAn Iranissa valmistamia miehittämättömiä ilma-aluksia hyökkäyssodassa Ukrainaa vastaan. HESA on näin ollen vastuussa sellaisten toimien aineellisesta tukemisesta, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä. 30.1.2023”
KOMISSION DELEGOITU ASETUS (EU) 2023/167,

annettu 3 päivänä marraskuuta 2022,

monivuotisen rullaavan suunnitelman vahvistamisesta annetun delegoidun asetuksen (EU) 2020/256 muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisten puitteiden vahvistamisesta otannalla kerättyihin yksilötason tietoihin perustuville henkilöitä ja kotitalouksia koskeville Euroopan tilastoille ja Euroopan parlamentin ja neuvoston asetusten (EY) N:o 808/2004, (EY) N:o 452/2008 ja (EY) N:o 1338/2008 muuttamisesta ja Euroopan parlamentin ja neuvoston asetuksen (EY) N:o 1177/2003 sekä neuvoston asetuksen (EY) N:o 577/98 kumoamisesta 10 päivänä lokakuuta 2019 annetun Euroopan parlamentin ja neuvoston asetuksen (EU) 2019/1700 (1) ja erityisesti sen 4 artiklan 1 kohdan,

sekä katsoo seuraavaa:

(1) Komission delegoidussa asetuksessa (EU) 2020/256 (2) vahvistetaan monivuotinen rullaava suunnitelma asetuksen (EU) 2019/1700 mukaista tiedonkeruuta varten vuosiksi 2021–2028.

(2) Jotta voidaan varmistaa, että monivuotinen rullaava suunnitelma on tehokas ja johdonmukainen käyttäjien tarpeisiin nähden, sitä on tarpeen mukauttaa vahvistamalla EU:n tulo- ja elinolotutkimukseen (EU-SILC) vuonna 2025 sisällytettävä lisäaihe, sillä se ei ollut vielä tiedossa, kun komission delegoitu asetus (EU) 2020/256 annettiin.

(3) Monivuotisen rullaavan suunnitelman mukautusten on määrä tulla voimaan viimeistään 24 kuukautta ennen vuosittain tai osavuosittain toteutettavan tiedonkeruun ohjelmassa täsmennettyä kunkin tiedonkeruukauden alkamista.

(4) Sen vuoksi delegoitua asetusta (EU) 2020/256 olisi muutettava,

ON HYVÄKSYNYT TÄMÄN ASETUKSEN:

1 artikla Muutetaan delegoidun asetuksen (EU) 2020/256 liite I tämän asetuksen liitteen mukaisesti.

2 artikla Tämä asetus tulee voimaan 31 päivänä joulukuuta 2022.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä marraskuuta 2022. Komission puolesta Puheenjohtaja Ursula VON DER LEYEN

(1) EUVL L 261 I, 14.10.2019, s. 1.

(2) Komission delegoitu asetus (EU) 2020/256, annettu 16 päivänä joulukuuta 2019, Euroopan parlamentin ja neuvoston asetuksen (EU) 2019/1700 täydentämisestä vahvistamalla monivuotinen rullaava suunnitelma (EUVL L 54, 26.2.2020, s. 1).